Academia de la Llingua Asturiana
#000000
L’Academia Valenciana de la Llengua (AVL) y l’Academia de la Llingua Asturiana (ALLA) alcuéntrense n’Uviéu y tracen llinies de collaboración
#000002
A lo llargo de más de dos hores d’alcuentru, dambes instituciones pudieron conocer les singularidaes y los numberosos puntos de conexón nes sos xeres académiques, l’estáu de desenvolvimientu de la filoloxía y les polítiques llingüístiques en cada comunidá y les posibilidaes de confluyencia futura, d’alcuerdu coles esperiencies y les ferramientes que caúna de les academies punxo al algame de la otra. Arriendes d’ello, la presidenta Verònica Cantó ufrió-y a l’ALLA una escelente edición facsimilar del Llibre dels feits del rei en Jaume, asoleyáu pola Academia Valenciana.
#000004
Nesti sen de collaboración, surdieron los tres primeros compromisos interinstucionales: l’asistencia de l’AVL al Día de les Lletres Asturianes de 2024, l’intercambéu de les publicaciones futures de los sos servicios editoriales y la recoyida de les principales víes d’afondamientu nel trabayu acomuñáu, nun conveniu qu’ha roblase nos meses vinientes.
#000005
La Universidá d’Uviéu ta acabante d’asoleyar la ufierta y la forma d’inscripción nos sos cursos de branu, ente los que tán los de la Universidá Asturiana de Branu (UABRA), entamaos a comuña cola Academia de la Llingua Asturiana (ALLA) y que, esti añu, van facese n’El Campu (Casu). Amás, el cursu de capacitación docente n’eonaviegu, que remata anguaño y celebra n’A Caridá (El Franco) la so segunda fase, tamién entra en periodu de matriculación. Tola ufierta de la UABRA va desendolcase ente’l 31 de xunetu y el 11 d’agostu.
#000007
Pa los cursos en collaboración cola Universidá d’Uviéu, que son los que van tener llugar en Casu, hai que siguir dos pasos nel procesu d’inscripción. De primeres, facer una prematrícula na ALLA, siguiendo les indicaciones espublizaes na web Darréu, ye necesario formalizar la matrícula na Universidá al traviés de comunicándo-ylo, d’últimes, a l’ALLA. Los gastos asociaos a estos dos pasos inclúin, amás del coste de matrícula y certificación, el desendolcu docente del propiu cursu, l’agospiu, la mantención y les actividaes culturales complementaries (conferencies y música) abiertes a la comunidá, que van anunciase d’equí a unos díes. La xera docente va tener dos espacios n’El Campu (La Campa y el Centru d’Interpretación del Parque Natural de Redes), mentes que la residencia va tar allugada nel albergue propiedá del Conceyu de Casu.
#000008
El programa de formación llingüística xeneral ye’l compuestu polos cursos Elemental y Avanzáu de llingua asturiana, dirixíos polos profesores Gonzalo Llamedo y Claudia Elena Menéndez. Con 60 hores llectives, en 10 díes de docencia, la prematrícula na ALLA de caún d’estos cursos cuesta 200 euros, mentanto que la matrícula na Universidá, 192 €.
#000009
Dientro de los cursos d’afondamientu cultural y llingüísticu, como ye vezu, hai dos turnos. Nel primeru, ente’l 31 de xunetu y el 4 d’agostu, tán el cursu de Capacitación pa la traducción al asturianu (dirixíu pola direutora de la UABRA, Cristina Valdés) y el d’Anovamientu curricular nel marcu de la LOMLOE, Educación Primaria y Secundaria (dirixíu por Roberto Avello y María Verdeja). Nel segundu turnu, del 7 al 11 d’agostu, celebraráse’l cursu 50 años en movimientu: ámbitos y espacios de desendolcu, normalización y vindicación de la llingua asturiana na historia recién (dirixíu por Marcos Rodríguez) y el de Recoyida y recuperación de la tradición oral y musical (dirixíu por Ramsés Ilesies y José Ignacio Suárez). Estos cuatro cursos d’afondamientu, con 30 hores llectives en 5 díes de docencia, conlleven 120 euros de prematrícula na ALLA y 96 de matrícula na Universidá.
#000010
Pel so llau, el cursu de capacitación docente n’eonaviegu entra na so segunda fase, restrinxíu al alumnáu que superó la primera, celebrada l’añu pasáu, igual qu’esti, n’A Caridá, dientro del Complexu Cultural As Quintas, gracies a la collaboración del Conceyu d’El Franco. La carga llectiva d’esta segunda fase crez anguaño hasta les 60 hores llectives, repartíes nes asignatures: “Práctica escrita”, “Práctica oral”, “Plantiamentos didácticos”, “Aspectos de sociollingüística”, “Lliteratura actual” y “Espresióis culturales nel Navia-Eo”. Nel rodiu d’esti cursu tamién tán plantegaes dos actividaes complementaries abiertes a la comunidá, que tán a piques de confirmase. La formalización de la matrícula nesta segunda fase de capacitación tamién va desenvolvese pela vía dixital per aciu de la web institucional 
#000011
La matrícula de la nueva edición de la Universidá Asturiana de Branu (UABRA) abre’l 15 del xunu de 2023
#000012
Nel enllaz que sigue darréu vas poder dir consultando toles novedaes y actualizaciones a partir del llunes 12 de xunu.
#000013
Como parte de la reconocencia que se-y fai esti añu a Lourdes Álvarez, que va recoyer el III Premiu Nacional de Lliteratura Asturiana nel actu del Día de les Lletres Asturianes esti vienres 5, nel Teatru Campoamor, l’ALLA preparó una pieza audiovisual col envís d’homenaxala y esparder el so llabor.
#000017
El documental “Lourdes Álvarez. Premiu Nacional de Lliteratura Asturiana 2023” ye una pieza curtia na qu’otros escritores y espertos conocedores de la obra de la poeta d’Urbiés, percuerren los caminos de la so poesía, analizando la so carrera, les característiques de la so poética y otros elementos como’l so compromisu col asturianu.
#000018
Parte de la música del documental ye obra d’Anabel Santiago, artista cola que tien collaborao en delles ocasiones Lourdes Álvarez, poniendo lletra a dalgunos cantares. Na pieza recuéyense tamién semeyes de la vida personal y como escritora de l’autora.
#000020
El documental, que va tar disponible na canal de Youtube de l’ALLA’l mesmu Día de les Lletres Asturianes, va preestrenase esti martes, día 2, a les diez y media de la mañana, con una proyeición nel llar de l’Academia a la que ta previsto qu’asista la so protagonista, Lourdes Álvarez.
#000021